रायदावनो गोनांदि बे लांखोमानाय जाथायनि सुलाद लानानै पुलिस बिफाना दासिमाव गावसोरनि संदाननायखौ ह'जाइ आरो कार्बि आंलंनि सिमा ओनसालजों लोगोसे नसुङारि नागालेण्डआवबो आवगायलांदों। कार्बि आंलं नि हावराघाटनिफ्राय बोखांनाय जायो। बे दायनां खामानियाव लोब्बा थानायनि सन्देहआव साथाम सुबुंखौ पुलिसा खादों। बिसोरो फारियै तपन तेरन, सन्जय गवाला आरो जनक बसुमतारी। दुखुथिया फालांगिरि नि सिनायखांनायनि बिथायाव हमजानाय साथामाबो हावराघाट टाउननि थागिरि होन्ना मिथिनो मोनदों। उनाव पुलिसा लांखोमारनाय खामानियाव बाहायजानाय बाइकखौबो गावनि आवथायाव लानो हायो।